
Ministru kabineta rīkojums Nr. 958
Rīgā 2021. gada 14. decembrī (prot. Nr. 80 58. §)
Par nekustamā īpašuma Kronvalda bulvārī 4, Rīgā, pirkšanu
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Kultūras ministrijai pirkt nekustamo īpašumu  (nekustamā īpašuma kadastra Nr. 0100 010 0097) – zemes vienību (zemes vienības kadastra apzīmējums 0100 010 0097) 6 357 m2 platībā un piecas būves (būvju kadastra apzīmējumi 0100 010 0097 001, 0100 010 0097 002, 0100 010 0097 003, 0100 010 0097 005 un 0100 010 0097 006) – Kronvalda bulvārī 4, Rīgā (turpmāk – nekustamais īpašums), kas nepieciešams izglītības un kultūras funkciju veikšanai.
· 2. Finanšu ministrijai no valsts budžeta programmas 02.00.00 ''Līdzekļi neparedzētiem gadījumiem'' piešķirt Kultūras ministrijai finansējumu 6 200 085 euro apmērā nekustamā īpašuma iegādei un ar iegādi saistīto izdevumu segšanai.
· 3. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 2. punktam.
· 4. Kultūras ministrijai normatīvajos aktos noteiktajā kārtībā īpašuma tiesības uz nekustamo īpašumu nostiprināt zemesgrāmatā uz valsts vārda Kultūras ministrijas personā.

